nibzard/narodne-novine-full-text-markdown huggingface dataset:
## Pravilnik o izmjenama i dopunama Pravilnika o obrascima putnih isprava hrvatskih državljana

### NN 94/1998 (10.7.1998.), Pravilnik o izmjenama i dopunama Pravilnika o obrascima putnih isprava hrvatskih državljana

# **MINISTARSTVO UNUTARNJIH POSLOVA**

Na temelju članka 42. Zakona o putnim ispravama hrvatskih državljana
("Narodne novine", broj: 53/91., 64/92., 26/93. i 29/94.) ministar unutarnjih
poslova donosi

## **PRAVILNIK**

### **O IZMJENAMA I DOPUNAMA PRAVILNIKA O OBRASCIMA PUTNIH ISPRAVA HRVATSKIH DRŽAVLJANA**

Članak 1.

U Pravilniku o obrascima putnih isprava hrvatskih državljana ("Narodne
novine", broj: 54/91.) u članku 1. iza riječi: "putnog lista, vize" umjesto
slova "i" stavlja se zarez, a iza riječi: "putne isprave i vize" dodaju
se riječi: "obrazac zahtjeva za izdavanje - produženje roka važenja putne
isprave ili za izdavanje vize".

Članak 2.

U članku 2. stavku 1. točka 4. mijenja se i glasi:

"4. obrazac vize je veličine 10,5x7,4 cm (Obrazac 4)".

Članak 3.

Članak 3. mijenja se i glasi:

"Obrazac zahtjeva za izdavanje putne isprave i vize (Obrazac 5) i obrazac
zahtjeva za izdavanje - produženje roka važenja putne isprave ili za izdavanje
vize (Obrazac 6) veličine su 150¤210 mm.

Obrazac 5 tiska se na kartonu bijele boje.

Obrazac 6 tiska se na kartonu svjetlo plave boje".

Članak 4.

U članku 7. stavku 1. iza točke 1. dodaje se nova točka 2. koja glasi:

"2. registra zahtjeva za izdavanje - produženje roka važenja putnih
isprava ili za izdavanje viza,".

U dosadašnjoj točki 2. iza riječi: "putnih isprava i viza" stavlja se
zarez i dodaju riječi: "odbijenih zahtjeva za izdavanje - produženje roka
važenja putnih isprava ili za izdavanje viza".

Dosadašnje točke 2. do 4. postaju točke 3. do 5.

Članak 5.

U članku 8. stavku 1. iza riječi: "putnih isprava i viza" dodaju se
riječi: "te zahtjeva za izdavanje - produženje roka važenja putnih isprava
ili za izdavanje viza".

U točki 6. iza riječi: "izdavanje" dodaju se riječi: "odnosno produženje".

Članak 6.

U članku 9. stavku 1. iza riječi: "putnih isprava i viza" stavlja se
zarez i dodaju riječi: "odbijenih zahtjeva za izdavanje - produženje roka
važenja putnih isprava ili za izdavanje viza".

U stavku 2. iza riječi: "putne isprave i vize" dodaju se riječi: "odnosno
zahtjeva za izdavanje - produženje roka važenja putne isprave ili za izdavanje
vize".

Članak 7.

.

Obrasci 4, 5 i 6 iz članka 2. i 3. ovoga Pravilnika tiskani su uz ovaj
Pravilnik i čine njegov sastavni dio.

Članak 8.

Ovaj Pravilnik stupa na snagu danom objave u "Narodnim novinama".

Broj: 511-01-42-16216/1-98
Zagreb, 15. lipnja 1998.

Ministar
**mr. Ivan Penić,** v. r.

![](dodatni/369625.gif)
![](dodatni/369626.gif)
![](dodatni/369627.gif)

Pravilnik, NN 94/1998-1284
## Izmjena Naputka za subvencioniranje izletničkih programa "HRVATSKA BAŠTINA"

### NN 94/1998 (10.7.1998.), Izmjena Naputka za subvencioniranje izletničkih programa "HRVATSKA BAŠTINA"

# **MINISTARSTVO TURIZMA**

Na temelju članka 18. stavak 3. i članka 39. stavak 1. točka 1. Zakona
o sustavu državne uprave ("Narodne novine" 75/93) u provođenju Zakona o
izvršenju Državnog proračuna Republike Hrvatske u 1998. godini ministar
turizma donio je

## **IZMJENU NAPUTKA**

### **ZA SUBVENCIONIRANJE IZLETNIČKIH PROGRAMA "HRVATSKA BAŠTINA"**

U Naputku za subvencioniranje izletničkih programa "HRVATSKA BAŠTINA"
("Narodne novine" broj 66. od 6. svibnja 1998. godine) u točki 1. "JEDNODNEVNI
IZLETI I DOGAĐANJA", mijenja se i glasi:

- pod rednim brojem 19. u koloni 5. umjesto broja "10" treba stajati
"20",

- pod rednim brojem 20. u koloni 5. umjesto broja "15" treba stajati
"40",

- pod rednim brojem 21. u koloni 5. umjesto broja "20" treba stajati
"60".

Klasa: 421-03/98-01-19
Urbroj: 529-03/98-2
Zagreb, 2. srpnja 1998.

Ministar
**Sergej Morsan,** v. r.

Naputak, NN 94/1998-1290
## Rješenje o određivanju Zavoda za imunologiju Kliničkog zavoda za laboratorijsku dijagnostiku Kliničkog bolničkog centra Zagreb Referentnim centrom za kliničko-laboratorijsku imunodijagnostiku hematoloških i imunoloških bolesti Ministarstva zdravstva Republike Hrvatske

### NN 94/1998 (10.7.1998.), Rješenje o određivanju Zavoda za imunologiju Kliničkog zavoda za laboratorijsku dijagnostiku Kliničkog bolničkog centra Zagreb Referentnim centrom za kliničko-laboratorijsku imunodijagnostiku hematoloških i imunoloških bolesti Ministarstva zdravstva Republike Hrvatske

# MINISTARSTVO ZDRAVSTVA

Ministar zdravstva Republike Hrvatske temeljem članka 99. Zakona
o zdravstvenoj zaštiti (»Narodne novine« broj 1/97 - pročišćeni
tekst) na prijedlog Nacionalnog zdravstvenog vijeća Ministarstva
zdravstva te uz pribavljeno mišljenje Hrvatskog društva za alergologiju
i kliničku imunologiju Hrvatskog liječničkog zbora
Zagreb, donosi

## **RJEŠENJE**

Zavod za imunologiju Kliničkog zavoda za laboratorijsku dijagnostiku
Kliničkog bolničkog centra Zagreb određuje se »Referentnim
centrom za kliničko-laboratorijsku imunodijagnostiku hematoloških
i imunoloških bolesti Ministarstva zdravstva Republike Hrvatske«.

Klasa: UP/I-510-01/98-01/0001
Urbroj: 534-02-10-98-0003
Zagreb, 15. lipnja 1998.

Ministar
**prof. dr. sc. Željko Reiner,** v. r.

Rješenje, NN 94/1998-1291
## Odluka o izmjenama i dopunama Odluke o broju područnih obrtničkih komora i njihovom teritorijalnom obuhvatu

### NN 94/1998 (10.7.1998.), Odluka o izmjenama i dopunama Odluke o broju područnih obrtničkih komora i njihovom teritorijalnom obuhvatu

# HRVATSKA OBRTNIČKA KOMORA

Na temelju članka 91. Zakona o obrtu ("Narodne novine", broj 77/93 i
90/96) i članka 25. stavak 1. točka 1. i 5. Statuta Hrvatske obrtničke
komore ("Narodne novine", broj 56/94 i 2/95), Skupština Hrvatske obrtničke
komore na Sjednici održanoj 1. srpnja 1998. donijela je

## **ODLUKU**

### **O IZMJENAMA I DOPUNAMA ODLUKE O BROJU PODRUČNIH OBRTNIČKIH KOMORA I NJIHOVOM TERITORIJALNOM OBUHVATU**

Članak 1.

U Odluci o broju područnih obrtničkih komora i njihovom teritorijalnom
obuhvatu ("Narodne novine", broj 2/95 i 7/97) u članku 3. u uvodnoj rečenici
riječ "19" zamjenjuje se riječju "20", a stavak 1. točka 5. mijenja se
i glasi:

"5. HRVATSKA OBRTNIČKA KOMORA - OBRTNIČKA KOMORA BJELOVARSKO-BILOGORSKE
ŽUPANIJE

sa teritorijalnim obuhvatom područja Županije Bjelovarsko-bilogorske

Sjedište Komore je u Bjelovaru.

Iza točke 5. dodaje se nova točka 5a. koja glasi:

HRVATSKA OBRTNIČKA KOMORA - OBRTNIČKA KOMORA KOPRIVNIČKO-KRIŽEVAČKE
ŽUPANIJE

sa teritorijalnim obuhvatom područja Županije Koprivničko-križevačke.

Sjedište Komore je u Koprivnici."

Članak 2.

Područne obrtničke komore iz članka 1. dužne su u roku od 3 mjeseca
od stupanja na snagu ove Odluke uskladiti svoju organizaciju, pravila i
akte s odredbama ove odluke i aktima Hrvatske obrtničke komore.

Članak 3.

Ova Odluka stupa na snagu danom donošenja, a objavljuje se u "Narodnim
novinama".

Broj: 114-1/27
Zagreb, 1. srpnja 1998.

Predsjednik
**Josip Šajnović**

Odluka, NN 94/1998-1293
## Odluka o tehničkim pravilima Hrvatskog registra brodova - tankeri za kemikalije, Izmjene i dopune (1998)

### NN 94/1998 (10.7.1998.), Odluka o tehničkim pravilima Hrvatskog registra brodova - tankeri za kemikalije, Izmjene i dopune (1998)

# HRVATSKI REGISTAR BRODOVA

Na temelju članka 15. stavak 1. druga alineja Zakona o Hrvatskom registru
brodova ("Narodne novine" br. 81/96), Upravno vijeće Hrvatskog registra
brodova donosi

## **ODLUKU**

### **O TEHNIČKIM PRAVILIMA HRVATSKOG REGISTRA BRODOVA - TANKERI ZA KEMIKALIJE, Izmjene i dopune (1998)**

1. Donose se Pravila o izmjenama i dopunama Pravila za tehnički nadzor
pomorskih brodova, Dio 27. - TANKERI ZA KEMIKALIJE (1998), kojima se mijenja
i dopunjuje poglavlje:

1. Opći zahtjevi,

4. Tankovi tereta,

5. Protupožarna zaštita,

6. Sustavi cjevovoda i ventilacije u području tereta,

7. Električni uređaji,

9. Konstrukcijski materijali,

12. Posebni zahtjevi.

2. Tehnička pravila iz točke 1. ove odluke sastavni su dio ove odluke,
a objavljuju se u posebnom izdanju Hrvatskog registra brodova.

3. Tehnička pravila donesena ovom odlukom stupaju na snagu 1. kolovoza
1998. godine.

Broj 3008/20-12/AA/JJ
Split, 25. lipnja 1998.

Predsjednik Upravnog vijeća
**Mario Babić,** v. r.

Odluka, NN 94/1998-1296
## Odluka o tehničkim pravilima Hrvatskog registra brodova - kontejneri, Izmjene i dopune (1998)

### NN 94/1998 (10.7.1998.), Odluka o tehničkim pravilima Hrvatskog registra brodova - kontejneri, Izmjene i dopune (1998)

# HRVATSKI REGISTAR BRODOVA

Na temelju članka 15. stavak 1. druga alineja Zakona o Hrvatskom registru
brodova ("Narodne novine" br. 81/96), Upravno vijeće Hrvatskog registra
brodova donosi

## **ODLUKU**

### **O TEHNIČKIM PRAVILIMA HRVATSKOG REGISTRA BRODOVA - KONTEJNERI, Izmjene i dopune (1998)**

1. Donose se Pravila o izmjenama i dopunama Pravila za tehnički nadzor
KONTEJNERA (1998), kojima se mijenja i dopunjuje poglavlje:

1. Opći zahtjevi,

3. Izotermički kontejneri.

2. Tehnička pravila iz točke 1. ove odluke sastavni su dio ove odluke,
a objavljuju se u posebnom izdanju Hrvatskog registra brodova.

3. Tehnička pravila donesena ovom odlukom stupaju na snagu 1. kolovoza
1998. godine.

Broj 3008/20-13/AA/JJ
Split, 25. lipnja 1998.

Predsjednik Upravnog vijeća
**Mario Babić,** v. r.

Odluka, NN 94/1998-1297
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje Ustavnog suda Republike Hrvatske broj U-II-78/1998 od 1. srpnja 1998.

### NN 94/1998 (10.7.1998.), Rješenje Ustavnog suda Republike Hrvatske broj U-II-78/1998 od 1. srpnja 1998.

# USTAVNI SUD REPUBLIKE HRVATSKE

Ustavni sud Republike Hrvatske u sastavu Jadranko Crnić, predsjednik
Suda te suci Zdravko Bartovčak, dr. Velimir Belajec, dr. Nikola Filipović,
Ante Jelavić Mitrović, mr. Vojislav Kučeković, Jurica Malčić, mr. Hrvoje
Momčinović, Ivan Marijan Severinac i Mladen Žuvela, povodom prijedloga
Akcije socijaldemokrata Hrvatske - ASH, Zagreb, Gundulićeva 21a/III, na
sjednici održanoj dana 1. srpnja 1998. godine, donio je sljedeće

## **RJEŠENJE**

1. Odbacuje se prijedlog Akcije socijaldemokrata Hrvatske - ASH za ocjenu
zakonitosti "interventnih mjera" Vlade Republike Hrvatske te ocjene "potrebe
raspisivanja referenduma prije važnih promjena u sustavu oporezivanja".

2. Ovo rješenje će se objaviti u "Narodnim novinama".

Obrazloženje

Akcija socijaldemokrata Hrvatske - ASH podnijela je putem svog predsjednika
Silvija Degena prijedlog za ocjenu zakonitosti "interventnih mjera" Vlade
Republike Hrvatske glede posljedica primjene Zakona o porezu na dodanu
vrijednost ("Narodne novine", br. 47/95) te za ocjenu "potrebe raspisivanja
referenduma prije donošenja važnih promjena u sustavu oporezivanja".

Ustavni sud Republike Hrvatske je prijedlog odbacio.

Prema članku 125. al. 1. i 2. Ustava Republike Hrvatske, Ustavni sud
odlučuje o suglasnosti zakona s Ustavom te suglasnosti drugih propisa s
Ustavom i zakonom. Pod propisom se podrazumijeva određeni akt koji na općenit,
apstraktan način uređuje pravne odnose za neodređen broj adresata.

Ocjena zakonitosti tzv. interventnih ili drugih mjera, koje Vlada Republike
Hrvatske poduzima radi osiguravanja provedbe određenog propisa ili gospodarske
politike, nije u nadležnosti Ustavnog suda Republike Hrvatske.

Iz navedenih ustavnih odredbi ne proizlazi niti ovlast Ustavnog suda
da ocjenjuje potrebitost raspisivanja referenduma u slučaju promjena pravnog
sustava koje u okviru svoje ustavne nadležnosti provodi zakonodavac donošenjem
novih propisa.

Kako se, temeljem članka 26. Ustavnog zakona o Ustavnom sudu Republike
Hrvatske ("Narodne novine", br. 13/91), zahtjev, prijedlog ili ustavna
tužba odbacuju u slučajevima kada Ustavni sud nije nadležan za odlučivanje,
kada su nepravodobni, i u drugim slučajevima kada ne postoje pretpostavke
za odlučivanje o biti stvari, riješeno je kao u t. 1. izreke.

Objava rješenja temelji se na članku 20. stavku 1. Ustavnog zakona o
Ustavnom sudu Republike Hrvatske.

Broj: U-II-78/1998
Zagreb, 1. srpnja 1998.

USTAVNI SUD REPUBLIKE HRVATSKE

Predsjednik
**Jadranko Crnić**, v. r.

Rješenje, NN 94/1998-1300
## Odluka o razrješenju Ive Livljanića dužnosti izvanrednog i opunomoćenog veleposlanika Republike Hrvatske pri Suverenom Viteškom redu od Malte

### NN 95/1998 (14.7.1998.), Odluka o razrješenju Ive Livljanića dužnosti izvanrednog i opunomoćenog veleposlanika Republike Hrvatske pri Suverenom Viteškom redu od Malte

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE PRI SUVERENOM VITEŠKOM REDU OD MALTE**

IVE LIVLJANIĆ razrješuje se dužnosti izvanrednog i opunomoćenog veleposlanika
Republike Hrvatske pri Suverenom Viteškom redu od Malte, radi odlaska na
novu dužnost.

Ova Odluka stupa na snagu 15. listopada 1998.

Broj: 081-98-1363/1
Zagreb, 29. lipnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 95/1998-1301
## Odluka o postavljenju Željka Bošnjaka za izvanrednog i opunomoćenog veleposlanika Republike Hrvatske u Republici Finskoj

### NN 95/1998 (14.7.1998.), Odluka o postavljenju Željka Bošnjaka za izvanrednog i opunomoćenog veleposlanika Republike Hrvatske u Republici Finskoj

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam ŽELJKA BOŠNJAKA za izvanrednog i opunomoćenog veleposlanika
Republike Hrvatske u Republici Finskoj, sa sjedištem u Helsinkiju.

Ova Odluka stupa na snagu danom donošenja.

Broj: 081-98-1362/1
Zagreb, 29. lipnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 95/1998-1302
## Rješenje o razrješenju Željke Bartulovia položaja savjetnice potpredsjednice Vlade Republike Hrvatske

### NN 95/1998 (14.7.1998.), Rješenje o razrješenju Željke Bartulovia položaja savjetnice potpredsjednice Vlade Republike Hrvatske

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92, 55/92 i 29/94) i članka
8. stavka 2. Uredbe o Stručnoj službi Vlade Republike Hrvatske ("Narodne
novine", broj 52/90), Vlada Republike Hrvatske je na sjednici 9. srpnja
1998. godine donijela

## **RJEŠENJE**

### **O RAZRJEŠENJU SAVJETNICE POTPREDSJEDNICE VLADE REPUBLIKE HRVATSKE**

Razrješuje se ŽELJKA BARTULOVIĆ položaja savjetnice potpredsjednice
Vlade Republike Hrvatske.

Klasa: 080-02/98-02/60
Urbroj: 50304/2-98-01
Zagreb, 9. srpnja 1998.

Predsjednik
**mr. Zlatko Mateša,** v. r.

Rješenje, NN 95/1998-1305
## Rješenje o imenovanju Željke Bartulović pomoćnicom tajnice Vlade Republike Hrvatske

### NN 95/1998 (14.7.1998.), Rješenje o imenovanju Željke Bartulović pomoćnicom tajnice Vlade Republike Hrvatske

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92, 55/92 i 29/94) i članka
7. stavka 1. Uredbe o Stručnoj službi Vlade Republike Hrvatske ("Narodne
novine", broj 52/90), Vlada Republike Hrvatske je na sjednici 9. srpnja
1998. godine donijela

## **RJEŠENJE**

### **O IMENOVANJU POMOĆNICE TAJNICE VLADE REPUBLIKE HRVATSKE**

Imenuje se Željka Bartulović pomoćnicom tajnice Vlade Republike Hrvatske.

Klasa: 080-02/98-01/134
Urbroj: 50304/2-98-01
Zagreb, 9. srpnja 1998.

Predsjednik
**mr. Zlatko Mateša,** v. r.

Rješenje, NN 95/1998-1306
## Rješenje o razrješenju Stjepana Mateja dužnosti člana Upravnog odbora Republičkog fonda mirovinskog i invalidskog osiguranja radnika Hrvatske, Republičkog fonda mirovinskog i invalidskog osiguranja sa

### NN 95/1998 (14.7.1998.), Rješenje o razrješenju Stjepana Mateja dužnosti člana Upravnog odbora Republičkog fonda mirovinskog i invalidskog osiguranja radnika Hrvatske, Republičkog fonda mirovinskog i invalidskog osiguranja sa

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
5. Zakona o usklađivanju mirovina i drugih novčanih primanja iz mirovinskog
i invalidskog osiguranja, te upravljanju fondovima mirovinskoga i invalidskog
osiguranja ("Narodne novine", broj 20/97), Vlada Republike Hrvatske je
na sjednici održanoj 9. srpnja 1998. godine donijela

## **RJEŠENJE**

### **O RAZRJEŠENJU ČLANA UPRAVNOG ODBORA REPUBLIČKOG FONDA MIROVINSKOG I INVALIDSKOG OSIGURANJA RADNIKA HRVATSKE, REPUBLIČKOG FONDA MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE I REPUBLIČKOG FONDA MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE**

Razrješuje se STJEPAN MATEJ dužnosti člana Upravnog odbora Republičkog
fonda mirovinskog i invalidskog osiguranja radnika Hrvatske, Republičkog
fonda mirovinskog i invalidskog osiguranja samostalnih privrednika Hrvatske
i Republičkog fonda mirovinskog i invalidskog osiguranja individualnih
poljoprivrednika Hrvatske.

Klasa: 080-02/98-02/61
Urbroj: 50304/2-98-01
Zagreb, 9. srpnja 1998.

Predsjednik
**mr. Zlatko Mateša,** v. r.

Rješenje, NN 95/1998-1307
## Rješenje o imenovanju Alojza Malogorskog članom Upravnog odbora Republičkog fonda mirovinskog i invalidskog osiguranja radnika Hrvatske, Republičkog fonda mirovinskog i invalidskog osiguranja samostal

### NN 95/1998 (14.7.1998.), Rješenje o imenovanju Alojza Malogorskog članom Upravnog odbora Republičkog fonda mirovinskog i invalidskog osiguranja radnika Hrvatske, Republičkog fonda mirovinskog i invalidskog osiguranja samostal

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
5. Zakona o usklađivanju mirovina i drugih novčanih primanja iz mirovinskog
i invalidskog osiguranja te upravljanju fondovima mirovinskoga i invalidskog
osiguranja ("Narodne novine", broj 20/97), Vlada Republike Hrvatske je
na sjednici održanoj 9. srpnja 1998. godine donijela

## **RJEŠENJE**

### **O IMENOVANJU ČLANA UPRAVNOG ODBORA REPUBLIČKOG FONDA MIROVINSKOG I INVALIDSKOG OSIGURANJA RADNIKA HRVATSKE, REPUBLIČKOG FONDA MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE I REPUBLIČKOG FONDA MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE**

Imenuje se ALOJZ MALOGORSKI članom Upravnog odbora Republičkog fonda
mirovinskog i invalidskog osiguranja radnika Hrvatske, Republičkog fonda
mirovinskog i invalidskog osiguranja samostalnih privrednika Hrvatske i
Republičkog fonda mirovinskog i invalidskog osiguranja individualnih poljoprivrednika
Hrvatske.

Klasa: 080-02/98-01/135
Urbroj: 50304/2-98-01
Zagreb, 9. srpnja 1998.

Predsjednik
**mr. Zlatko Mateša,** v. r.

Rješenje, NN 95/1998-1308
## Pravilnik o izmjeni Pravilnika o obavljanju ribolova mrežama stajaćicama

### NN 95/1998 (14.7.1998.), Pravilnik o izmjeni Pravilnika o obavljanju ribolova mrežama stajaćicama

# **MINISTARSTVO POLJOPRIVREDE I ŠUMARSTVA**

Na temelju članka 17. stavka 2., članka 18. stavka 2., članka 48. stavka
3. točke 4., članka 49. stavka 1. točke 2. i 5. Zakona o morskom ribarstvu
("Narodne novine", br. 46/97 - pročišćeni tekst) ministar poljoprivrede
i šumarstva donosi

## **PRAVILNIK**

### **O IZMJENI PRAVILNIKA O OBAVLJANJU RIBOLOVA MREŽAMA STAJAĆICAMA**

Članak 1.

U Pravilniku u obavljanju ribolova mrežama stajaćicama ("Narodne novine",
br. 43/97, 63/97, 69/97, 94/97 i 87/98) članak 37. mijenja se i glasi:

"Iznimno od odredbe članka 6. stavka 4., članka 10. stavka 5., članka
11. stavka 4., članka 12. stavka 4., članka 19. stavka 4. i 6. i članka
20. stavka 3. ovoga Pravilnika do 1. siječnja 2000. godine u ribolovu se
smiju rabiti:

- mreže oližnice, kod kojih veličina oka mrežnog tega smije biti najmanje
5 milimetara;

- mreža menulare, kod kojih veličina oka mrežnog tega smije biti najmanje
16 milimetara;

- mreže bukvarc, kod kojih veličina oka mrežnog tega smije biti najmanje
20 milimetara;

- mreže prostice, kod kojih veličina oka mrežnog tega smije biti najmanje
28 milimetara;

- mreže poponice, kod kojih veličina oka mrežnog tega na mahi smije
biti najmanje 28 milimetara, a visina mreže poponice ne smije biti veća
od 5,5 oka popona i 60 oka mahe;

- mreže listarice, kod kojih veličina oka mrežnog tega na mahi smije
biti najmanje 36 milimetara."

Članak 2.

Ovaj Pravilnik stupa na snagu danom objave u "Narodnim novinama".

Klasa: 011-02/98-01/75
Urbroj: 525-01/98-1
Zagreb, 14. srpnja 1998.

Ministar
poljoprivrede i šumarstva
**mr. Zlatko Dominiković,** v. r.

Pravilnik, NN 95/1998-1309
## Pravilnik o izmjenama Pravilnika o ribolovu ludrom, zagonicom i fružatom

### NN 95/1998 (14.7.1998.), Pravilnik o izmjenama Pravilnika o ribolovu ludrom, zagonicom i fružatom

# **MINISTARSTVO POLJOPRIVREDE I ŠUMARSTVA**

Na temelju članka 17. stavka 2., članka 18. stavka 2., članka 48. stavka
3. točke 4., članka 49. stavka 1. točke 1., 2., 4. i 5. Zakona o morskom
ribarstvu ("Narodne novine", br. 46/97 - pročišćeni tekst) ministar poljoprivrede
i šumarstva donosi

## **PRAVILNIK**

### **O IZMJENAMA PRAVILNIKA O RIBOLOVU LUDROM, ZAGONICOM I FRUŽATOM**

Članak 1.

U Pravilniku o ribolovu ludrom zagonicom i fružatom ("Narodne novine",
br. 87/98) članak 16. mijenja se i glasi:

"U Ribolovnoj zoni D ribolov ludrom, zagonicom i fružatom smije se obavljati
samo u dijelu te ribolovne zone (akvatoriju) od rta Ražnjić do rta Velo
Dance na južnoj strani otoka Korčula uključujući akvatorij otočića Otočac,
Vrhovnjak, Sridnjak, Crklica, Stupa, Kosor, Obljak, Zvirovnik, Lukovac,
Pržnjak Veli i Mali, Trstenik i hridi Gredica."

Članak 2.

Članak 19. mijenja se i glasi:

"U Ribolovnoj zoni G određuju se slijedeći dijelovi te zone (akvatoriji)
na kojima se smije obavljati ribolov ludrom, zagonicom i fružatom:

1. akvatorij od rta Gomilica do zapadnog rta uvale Livka na sjevernoj
obali otoka Brač;

2. akvatorij od vanjskog lučkog svjetla luke Supetar do zapadnog rta
uvale Zastup na sjevernoj obali otoka Brač;

3. akvatorij od istočnog rta uvale Trstena do istočnog rta uvale Česminova
na sjevernoj obali otoka Brač;

4. akvatorij od istočnog rta uvale Veselje do Crnog rta na sjevernoj
obali otoka Brač;

5. akvatorij od istočnog rta Tičje luke do rta Sumartin na istočnoj
obali otoka Brač;

6. akvatorij od istočnog rta uvale Vela Studena do istočnog rta uvale
Vero Zvirje na južnoj obali otoka Brač;

7. akvatorij od uvale Potočina (koja se nalazi oko jednu morsku milju
sjeverno od Dugog rata) do Zamorskog rata na južnoj obali otoka Brač;

8. akvatorij od Grižev rta do južnog rta uvale Maslinova na južnoj obali
otoka Brač;

9. akvatorij od rta Zastup do rta Ražanj na jugozapadnoj obali otoka
Brač;

10. akvatorij od rta Pelegrin do zapadnog rta uvale Veli bok na sjevernoj
obali otoka Hvar;

11. akvatorij od rta Kabal do rta Glavica na sjevernoj strani otoka
Hvar, uključujući i akvatorij oko otočića Zečevo;

12. akvatorij od rta Prapatna do zapadnog rta uvale Divlja na sjevernoj
obali otoka Hvar;

13. akvatorij od istočnog rta uvale Zidigova do naselja Ivan Dolac na
južnoj obali otoka Hvar;

14. akvatorij oko otoka Šćedro i hridi Lukavci;

15. akvatorij oko Paklenih otoka;

16. akvatorij od rta Vela Stiniva do rta Kneže na sjevernoj strani otoka
Korčula."

Članak 3.

U članku 22. stavku 1. brojka "32" zamjenjuje se brojkom "28".

Članak 4.

Ovaj Pravilnik stupa na snagu danom objave u "Narodnim novinama".

Klasa: 011-02/98-01/76
Urbroj: 525-01-98-1
Zagreb, 14. srpnja 1998.

Ministar
poljoprivrede i šumarstva
**mr. Zlatko Dominiković,** v. r.

Pravilnik, NN 95/1998-1310
## Naputak o izmjeni i dopuni Naputka za suzbijanje i sprečavanje tuberkuloze

### NN 95/1998 (14.7.1998.), Naputak o izmjeni i dopuni Naputka za suzbijanje i sprečavanje tuberkuloze

# **MINISTARSTVO ZDRAVSTVA**

Na temelju članka 101. stavka 3. Zakona o zdravstvenoj zaštiti ("Narodne
novine" br. 1/97 - pročišćeni tekst) po prethodno pribavljenom mišljenju
Nacionalnog zdravstvenog vijeća Ministarstva zdravstva, ministar zdravstva
donosi

## **NAPUTAK**

### **O IZMJENI I DOPUNI NAPUTKA ZA SUZBIJANJE I SPREČAVANJE TUBERKULOZE**

Članak 1.

U Naputku za suzbijanje i sprečavanje tuberkuloze ("Narodne novine"
br. 70/98), u glavi XXIV. USTROJSTVO PROTUTUBERKULOZNE DJELATNOSTI, u stavku
4. Zadaci Druge razine - specijalističko-konzilijarna zdravstvena zaštita
točke a) i b) brišu se, a točke c) i d) postaju točke a) i b).

Članak 2.

U glavi XXV. EVALUACIJA PROGRAMA SUZBIJANJA I SPREČAVANJA TUBERKULOZE,
iza riječi "Prva razina (županijski zavod za javno zdravstvo)" dodaju se
riječi "s pripadajućim higijensko-epidemiološkim ispostavama:

- obavlja epidemiološki izvid i identificira kontakte;

- provodi program obveznog BCG cijepljenja i ponovnog cijepljenja;

- uvidom u lokalnu epidemiološku situaciju evaluira dostupnost zdravstvene
službe koja mora osigurati promptno liječenje oboljelih;

- pronalazi i stavlja pod zdravstveni nadzor osobe koje su u kontaktu
s oboljelima;

- evaluira program cijepljenja na lokalnoj razini i intervenira, ako
je potrebno;

- prepoznaje epidemiju i intervenira u slučaju njene pojave;

- uvidom u epidemiološku situaciju otkriva grupe s povećanim rizikom
od oboljenja na svom terenu i predlaže intervencije."

Članak 3.

Ovaj Naputak stupa na snagu osmoga dana od dana objave u "Narodnim novinama".

Klasa: 500-01/97-01/0356
Urbroj: 534-04-02/98-0002
Zagreb, 26. lipnja 1998.

Ministar
**prof. dr. sc. Željko Reiner,** v. r.

Naputak, NN 95/1998-1312
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Mladenu Ostriekom iz Varaždina

### NN 95/1998 (14.7.1998.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Mladenu Ostriekom iz Varaždina

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Mladena Ostričkog iz Varaždina,
Ruđera Boškovića 20, JMBG: 2201950320004, podnesenog dana 13. veljače 1998.
godine, za izdavanje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj dana 23. lipnja
1998. godine, donijela je slijedeće

## **RJEŠENJE**

1. Mladenu Ostričkom iz Varaždina, Ruđera Boškovića 20, JMBG: 2201950320004,
izdaje se dozvola za obavljanje poslova ovlaštenog posrednika pri trgovini
vrijednosnim papirima.

2. Dozvola vrijedi od dana izdavanja, a izdaje se na rok od 1 godine,
do zaključno 23. lipnja 1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 69 (šezdesetdevet), s danom upisa
23. lipnja 1998. godine.

4. Ovo rješenje objavljuje se u "Narodnim novinama".

Klasa: UP/I 450-08/98-01/25
Urbroj: 567-03/98-3
Zagreb, 23. lipnja 1998.

Predsjednik Komisije
**Ivica Smiljan,** v. r.

Rješenje, NN 95/1998-1314
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Damiru Čikotiću iz Splita

### NN 95/1998 (14.7.1998.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Damiru Čikotiću iz Splita

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona) i odredbama članka 14. Pravilnika o uvjetima
i postupku izdavanja dozvola društvu za poslovanje vrijednosnim papirima
i ovlaštenom posredniku za obavljanje poslova trgovine vrijednosnim papirima
("Narodne novine" 56/97, dalje: Pravilnik), Komisija za vrijednosne papire
Republike Hrvatske (dalje: Komisija), temeljem zahtjeva Damira Čikotića
iz Splita, Mihanovićeva 37 B, JMBG: 1203959380025, podnesenog dana 18.
lipnja 1998. godine, za produljenje dozvole za obavljanje poslova ovlaštenog
posrednika pri trgovini vrijednosnim papirima, na sjednici održanoj dana
23. lipnja 1998. godine, donijela je slijedeće

## **RJEŠENJE**

1. Damiru Čikotiću iz Splita, Mihanovićeva 37 B, JMBG: 1203959380025,
produljuje se dozvola za obavljanje poslova ovlaštenog posrednika pri trgovini
vrijednosnim papirima.

2. Dozvola se produljuje na rok od 1 godine, do zaključno 23. lipnja
1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 12 (dvanaest), s danom upisa 23.
lipnja 1998. godine.

4. Ovo rješenje objavljuje se u "Narodnim novinama".

Klasa: UP/I 450-08/98-01/63
Urbroj: 567-03/98-2
Zagreb, 23. lipnja 1998.

Predsjednik Komisije
**Ivica Smiljan,** v. r.

Rješenje, NN 95/1998-1315
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Budimiru Šebečiću iz Varaždinskih Toplica

### NN 95/1998 (14.7.1998.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Budimiru Šebečiću iz Varaždinskih Toplica

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona) i odredbama članka 14. Pravilnika o uvjetima
i postupku izdavanja dozvola društvu za poslovanje vrijednosnim papirima
i ovlaštenom posredniku za obavljanje poslova trgovine vrijednosnim papirima
("Narodne novine" 56/97, dalje: Pravilnik), Komisija za vrijednosne papire
Republike Hrvatske (dalje: Komisija), temeljem zahtjeva Budimira Šebečića
iz Varaždinskih Toplica, Trg Republike Hrvatske 8, JMBG: 1811965320018,
podnesenog dana 10. lipnja 1998. godine, za produljenje dozvole za obavljanje
poslova ovlaštenog posrednika pri trgovini vrijednosnim papirima, na sjednici
održanoj dana 23. lipnja 1998. godine, donijela je slijedeće

## **RJEŠENJE**

1. Budimiru Šebečiću iz Varaždinskih Toplica, Trg Republike Hrvatske
8, JMBG: 1811965320018, produljuje se dozvola za obavljanje poslova ovlaštenog
posrednika pri trgovini vrijednosnim papirima.

2. Dozvola se produljuje na rok od 1 godine, do zaključno 23. lipnja
1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 10 (deset), s danom upisa 23.
lipnja 1998. godine.

4. Ovo rješenje objavljuje se u "Narodnim novinama".

Klasa: UP/I 450-08/98-01/61
Urbroj: 567-03/98-3
Zagreb, 23. lipnja 1998.

Predsjednik Komisije
**Ivica Smiljan,** v. r.

Rješenje, NN 95/1998-1316
## Rješenje o odobrenju skraćenog prospekta o izdavanju vrijednosnih papira privatnim izdanjem trgovačkom društvu JASINJE d.d. Slavonski Brod

### NN 95/1998 (14.7.1998.), Rješenje o odobrenju skraćenog prospekta o izdavanju vrijednosnih papira privatnim izdanjem trgovačkom društvu JASINJE d.d. Slavonski Brod

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. točke 2. i članka 20. stavka
1. i 2. Zakona o izdavanju i prometu vrijednosnim papirima ("Narodne novine",
broj 107/95.), Komisija za vrijednosne papire Republike Hrvatske (u daljnjem
tekstu: Komisija), temeljem zahtjeva trgovačkog društva JASINJE d.d. Slavonski
Brod, Košarevac 1, za odobrenje prospekta o izdavanju dionica serije "B"
privatnim izdanjem, na sjednici održanoj dne 23. lipnja 1998. godine donijela
je slijedeće

## **RJEŠENJE**

### **O ODOBRENJU SKRAĆENOG PROSPEKTA O IZDAVANJU VRIJEDNOSNIH PAPIRA PRIVATNIM IZDANJEM**

1. Trgovačkom društvu JASINJE d.d. Slavonski Brod, Košarevac 1, odobrava
se skraćeni prospekt o izdavanju 1.638.349 redovnih dionica na ime privatnim
izdanjem, serije "B", ukupne vrijednosti 163.834.900,00 kuna, nominalne
vrijednosti 100,00 kuna po dionici.

2. Ovo rješenje objaviti će se u "Narodnim novinama".

Klasa: UP/I-450-08/98-01/187
Ur.broj: 567-01/97-4
Zagreb, 23. lipnja 1998. godine

Predsjednik Komisije
**Ivica Smiljan,** v. r.

Rješenje, NN 95/1998-1317
## Odluka kojom se za izniman uspjeh hrvatske nogometne reprezentacije, za osvjedočenu srčanost, požrtvovnost i viteštvo u športskom nadmetanju, u osvajanju 3. mjesta na 16. Svjetskom nogometnom prvenstvu u Francuskoj 1998.

### NN 96/1998 (15.7.1998.), Odluka kojom se za izniman uspjeh hrvatske nogometne reprezentacije, za osvjedočenu srčanost, požrtvovnost i viteštvo u športskom nadmetanju, u osvajanju 3. mjesta na 16. Svjetskom nogometnom prvenstvu u Francuskoj 1998.

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2. stavak 1.
Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se za izniman uspjeh hrvatske nogometne reprezentacije, za osvjedočenu
srčanost, požrtvovnost i viteštvo u športskom nadmetanju, u osvajanju 3.
mjesta na 16. Svjetskom nogometnom prvenstvu u Francuskoj 1998. odlikuju

***Redom kneza Branimira s ogrlicom***

1. mr. BRANKO MIKŠA - predsjednik Hrvatskog nogometnog saveza

2. MIROSLAV BLAŽEVIĆ - izbornik hrvatske nogometne reprezentacije

***Redom hrvatskog trolista***

Članovi reprezentacije

1. ZVONIMIR BOBAN

2. DAVOR ŠUKER

3. DRAŽEN LADIĆ

4. ALJOŠA ASANOVIĆ

5. ROBERT PROSINEČKI

6. SLAVEN BILIĆ

7. IGOR ŠTIMAC

8. ROBERT JARNI

9. DARIO ŠIMIĆ

10. MARIO STANIĆ

11. ZVONIMIR SOLDO

12. GORAN VLAOVIĆ

13. KRUNOSLAV JURČIĆ

14. ALEN BOKŠIĆ

Dužnosnici Hrvatskog nogometnog saveza

15. DUŠKO GRABOVAC

16. ZORISLAV SREBRIĆ

***Redom hrvatskog pletera***

Članovi reprezentacije

1. SILVIO MARIĆ

2. IGOR TUDOR

3. GORAN JURIĆ

4. PETAR KRPAN

5. ARDIAN KOZNIKU

6. MARJAN MRMIĆ

7. VLADIMIR VASILJ

8. STJEPAN TOMAS

9. ZORAN MAMIĆ

10. ANTHONY ŠERIĆ

Dužnosnici i djelatnici Hrvatskog nogometnog saveza

11. BRANKO IVANKOVIĆ

12. IVAN KATALINIĆ

13. IVAN ŠUŠAK

14. LUKA RADMAN

15. JOSIP ČOP

16. ANTUN NOVALIĆ

17. ANĐELKO HERJAVEC

18. DARKO TIRONI

19. dr. BORIS NEMEC

20. dr. MLADEN ČEPULIĆ

21. ALAN BALEN

22. ZORAN CVRK

23. KRUNOSLAV GORIČKI

24. CHRISTINA MATOŠIN

25. ŽELJKO MESIĆ

26. FERDINAND ODAK

27. MLADEN PILČIĆ

28. BOJAN RADANOVIĆ

29. JUAN MUROS

30. IVANČICA SUDAC-JUNACI

31. IVAN ČULJAK

32. TOMISLAV VRBNJAK

Broj: 01-051-98-6-9/1
Zagreb, 12. srpnja 1998.

Predsjednik
Republike Hrvatske **dr. Franjo Tuđman,** v. r.

Odluka, NN 96/1998-1329
## Odluka o izmjeni Odluke o osnivanju i zadaćama Nacionalnog odbora za obrazovanje o ljudskim pravima

### NN 96/1998 (15.7.1998.), Odluka o izmjeni Odluke o osnivanju i zadaćama Nacionalnog odbora za obrazovanje o ljudskim pravima

# **VLADA REPUBLIKE HRVATSKE**

Na temelju članka 19. Zakona o Vladi Republike Hrvatske ("Narodne novine",
br. 41/90, 8/91, 14/91, 53A/91, 9/92, 55/92 i 29/94), Vlada Republike Hrvatske
je na sjednici održanoj 9. srpnja 1998. godine donijela

## **ODLUKU**

### **O IZMJENI ODLUKE O OSNIVANJU I ZADAĆAMA NACIONALNOG ODBORA ZA OBRAZOVANJE O LJUDSKIM PRAVIMA**

I.

U Odluci o osnivanju i zadaćama Nacionalnog odbora za obrazovanje o
ljudskim pravima ("Narodne novine", broj 47/96) točka I. mijenja se i glasi:

"Osniva se Nacionalni odbor za obrazovanje o ljudskim pravima, kao savjetodavno
tijelo Vlade Republike Hrvatske. Nacionalni odbor čine:

- ministar prosvjete i športa, predsjednik Nacionalnog odbora;

- savjetnik potpredsjednice Vlade Republike Hrvatske zadužen za ljudska
prava, tajnik Nacionalnog odbora;

- savjetnik predsjednika Republike Hrvatske za humanitarna pitanja;

- 6 predstavnika Ministarstva prosvjete i športa;

- 2 predstavnika Filozofskog fakulteta u Zagrebu - Pedagogijske znanosti;

- ravnatelj srednje škole.

U sastav Nacionalnog odbora ulazi i po jedan predstavnik:

- Ministarstva vanjskih poslova;

- Ministarstva obrane;

- Ministarstva unutarnjih poslova;

- Ministarstva rada i socijalne skrbi;

- Ministarstva znanosti;

- Ministarstva kulture;

- Ministarstva zdravstva;

- Državnog zavoda za zaštitu obitelji, materinstva i mladeži;

- Ureda za etničke i nacionalne zajednice ili manjine."

II.

Ova Odluka stupa na snagu danom donošenja i objavljuje se u "Narodnim
novinama".

Klasa: 004-01/97-01/32
Urbroj: 5030108-98-5
Zagreb, 9. srpnja 1998.

Predsjednik
**mr. Zlatko Mateša,** v. r.

Odluka, NN 96/1998-1331
## Pravilnik o vrsti sjemena koje mora biti podvrgnuto tretiranju prije stavljanja u promet ili prije upotrebe za vlastitu proizvodnju

### NN 96/1998 (15.7.1998.), Pravilnik o vrsti sjemena koje mora biti podvrgnuto tretiranju prije stavljanja u promet ili prije upotrebe za vlastitu proizvodnju

# MINISTARSTVO POLJOPRIVREDE I ŠUMARSTVA

Na temelju članka 16. stavka 3. i 4. Zakona o zaštiti bilja ("Narodne
novine", br. 10/94), ministar poljoprivrede i šumarstva donosi

## **PRAVILNIK**

### **O VRSTI SJEMENA KOJE MORA BITI PODVRGNUTO TRETIRANJU PRIJE STAVLJANJA U PROMET ILI PRIJE UPOTREBE ZA VLASTITU PROIZVODNJU**

Članak 1.

Ovim se Pravilnikom određuju vrste sjemena koje moraju biti tretirane
odgovarajućim fungicidom prije stavljanja u promet ili prije sjetve za
vlastitu proizvodnju.

Članak 2.

Sjeme iz domaće proizvodnje i iz uvoza mora biti tretirano kod sljedećih
vrsta: pšenice, ječma, zobi, raži, tritikale, kukuruza, šećerne repe, suncokreta,
uljane repice, stočne repe, graha i graška.

Članak 3.

Sjeme se tretira primjenom sredstava za zaštitu bilja koja imaju dozvolu
za promet i primjenu u Republici Hrvatskoj.

Članak 4.

Iznimno sjeme iz uvoza može biti tretirano i sredstvom za zaštitu bilja
koje ima dozvolu za tu namjenu u dvije zemlje Europske unije ili OECED-a.

Za sjeme iz stavka 1. ovog članka, uvoznik mora podnijeti zahtjev Ministarstvu
poljoprivrede i šumarstva, radi dozvole uvoza. Uvoznik je dužan u zahtjevu
priložiti dokaz da je sredstvo kojim je tretirano sjeme registrirano za
tu namjenu u zemlji izvoznici sukladno stavku 1. ovog članka i stručno
mišljenje o opravdanosti primjene toga sredstva od Zavoda za zaštitu bilja
u poljoprivredi i šumarstvu Republike Hrvatske.

Članak 5.

Na deklaraciji svakog originalnog pakiranja sjemena, koje je podvrgnuto
tretiranju, obvezno se navode podaci o tome kojim je sredstvom za zaštitu
bilja obavljeno tretiranje, uz pripomenu: "sjeme je zatrovano i ne smije
se upotrebljavati za prehranu ljudi, domaćih životinja, riba, ptica i divljači".

Članak 6.

Stupanjem na snagu ovog Pravilnika prestaje važiti Naredba o vrsti sjemena
koje mora biti podvrgnuto dezinfekciji prije stavljanja u promet ili prije
upotrebe za vlastitu proizvodnju ("Narodne novine", broj 53/91).

Članak 7.

Ovaj Pravilnik stupa na snagu osmog dana od dana objave u "Narodnim
novinama".

Klasa: 011-2/98-1/72
Urbroj: 525-01-98-1
Zagreb, 9. srpnja 1998.

Ministar
**mr. Zlatko Dominiković,** v. r.

Pravilnik, NN 96/1998-1332
## Pravilnik o izmjenama i dopunama Pravilnika o uvjetima kojima moraju udovoljavati pravne osobe koje obavljaju promet sredstvima za zaštitu bilja na veliko i malo, te o načinu i postupku osposobljavanja zaposlenika koji čuvaju i izdaju sredstva za zaštitu bilja

### NN 96/1998 (15.7.1998.), Pravilnik o izmjenama i dopunama Pravilnika o uvjetima kojima moraju udovoljavati pravne osobe koje obavljaju promet sredstvima za zaštitu bilja na veliko i malo, te o načinu i postupku osposobljavanja zaposlenika koji čuvaju i izdaju sredstva za zaštitu bilja

# **MINISTARSTVO POLJOPRIVREDE I ŠUMARSTVA**

Na temelju članka 39. stavka 3. Zakona o zaštiti bilja ("Narodne novine",
broj 10/94), ministar poljoprivrede i šumarstva donosi

## **PRAVILNIK**

### **O IZMJENAMA I DOPUNAMA PRAVILNIKA O UVJETIMA KOJIMA MORAJU UDOVOLJAVATI PRAVNE OSOBE KOJE OBAVLJAJU PROMET SREDSTVIMA ZA ZAŠTITU BILJA NA VELIKO I MALO, TE O NAČINU I POSTUPKU OSPOSOBLJAVANJA ZAPOSLENIKA KOJI ČUVAJU I IZDAJU SREDSTVA ZA ZAŠTITU BILJA**

Članak 1.

U Pravilniku o uvjetima kojima moraju udovoljavati pravne osobe koje
obavljaju promet sredstvima za zaštitu bilja na veliko i malo, te o načinu
i postupku osposobljavanja zaposlenika koji čuvaju i izdaju sredstva za
zaštitu bilja ("Narodne novine", broj 40/96) u članku 3. stavak 2. mijenja
se i glasi:

"Stručnoj spremi iz stavka 1. ovoga članka odgovara poljoprivredni tehničar
općeg, biljnog, vrtlarskog i srodnih smjerova, i šumarski tehničar, osim
onih iz članka 2. točke 1. i stavka 3. ovog članka".

Iza stavka 2. dodaje se stavak 3. koji glasi:

"Zaposlenici koji imaju završeni agronomski ili šumarski fakultet, visoku
ili višu poljoprivrednu školu koji su slušali i položili fitomedicinske
predmete, te zaposlenici koji imaju stručnu spremu četvrtog (IV/1) stupnja
obrazovanja poljoprivredni tehničar - smjer fitofarmaceutski, nisu dužni
pohađati tečaj za osposobljavanje zaposlenika u poljoprivrednim ljekarnama".

Članak 2.

U članku 7. iza stavka 3. dodaje se stavak 4. koji glasi:

"Ako se u prodajnom dijelu poljoprivredne ljekarne prodaju i drugi proizvodi
za poljoprivredu osim onih navedenih u stavku 2. ovog članka, prodajni
dio u kojem se prodaju sredstva za zaštitu bilja mora biti odvojen odgovarajućom
(ostakljenom) stijenom i prostorija ne može biti manja od 10 m˛.

Članak 3.

Ovaj Pravilnik stupa na snagu danom objave u "Narodnim novinama".

Klasa: 011-2/98-1/73
Urbroj: 525-01-98-1
Zagreb, 10. srpnja 1998.

Ministar **mr. Zlatko Dominiković,** v. r.

Pravilnik, NN 96/1998-1333
## Odluka o osnivanju Konzulata Republike Hrvatske u Libanonskoj Republici, sa sjedištem u Bejrutu

### NN 97/1998 (17.7.1998.), Odluka o osnivanju Konzulata Republike Hrvatske u Libanonskoj Republici, sa sjedištem u Bejrutu

# PREDSJEDNIK REPUBLIKE HRVATSKE

Na osnovi članka 99. Ustava Republike Hrvatske i članka 17. Zakona o
vanjskim poslovima (ŻNarodne novineŽ broj 48/96), donosim

## ODLUKU

### O OSNIVANJU KONZULATA REPUBLIKE HRVATSKE U LIBANONSKOJ REPUBLICI, SA SJEDIŠTEM U BEJRUTU

Osniva se Konzulat Republike Hrvatske u Libanonskoj Republici, sa sjedištem
u Bejrutu, na čelu s počasnim konzulom i konzularnim područjem koje obuhvaća
cjelokupno područje Libanonske Republike.

Ova Odluka stupa na snagu danom donošenja.

Broj: 081-98-1375/1

Zagreb, 1. srpnja 1998.

Predsjednik
Republike Hrvatske
dr. Franjo Tuđman, v. r.

Odluka, NN 97/1998-1335
## Odluka o imenovanju dr. Zvonimira Marića generalnim konzulom Republike Hrvatske u Republici Mađarskoj

### NN 97/1998 (17.7.1998.), Odluka o imenovanju dr. Zvonimira Marića generalnim konzulom Republike Hrvatske u Republici Mađarskoj

# PREDSJEDNIK REPUBLIKE HRVATSKE

Na osnovi članka 99. Ustava Republike Hrvatske i članka 17. Zakona o
vanjskim poslovima (ŻNarodne novineŽ broj 48/96.), donosim

## ODLUKU

kojom se imenuje dr. ZVONIMIR MARIĆ za generalnog konzula Republike
Hrvatske u Republici Mađarskoj, sa sjedištem u Pečuhu i konzularnim područjem
koje obuhvaća županije Bacs-Kiskun, Baranya i Somogy.

Broj: 081-98-1387/1

Zagreb, 6. srpnja 1998.

Predsjednik
Republike Hrvatske
dr. Franjo Tuđman, v. r.

Odluka, NN 97/1998-1336
## Odluka o imenovanju C. Badiha Hobeicha počasnim konzulom Republike Hrvatske u Libanonskoj Republici

### NN 97/1998 (17.7.1998.), Odluka o imenovanju C. Badiha Hobeicha počasnim konzulom Republike Hrvatske u Libanonskoj Republici

# PREDSJEDNIK REPUBLIKE HRVATSKE

Na osnovi članka 99. Ustava Republike Hrvatske i članka 17. Zakona o
vanjskim poslovima (ŻNarodne novineŽ broj 48/96.), donosim

## ODLUKU

kojom se imenuje C. BADIH HOBEICHE za počasnog konzula Republike Hrvatske
u Libanonskoj Republici, sa sjedištem u Bejrutu i konzularnim područjem
koje obuhvaća cjelokupno područje Libanonske Republike.

Broj: 081-98-1376/1

Zagreb, 1. srpnja 1998.

Predsjednik
Republike Hrvatske
dr. Franjo Tuđman, v. r.

Odluka, NN 97/1998-1337
## Odluka o potvrđivanju izbora Srećka Lovrinčevića za župana Osječko-baranjske županije

### NN 97/1998 (17.7.1998.), Odluka o potvrđivanju izbora Srećka Lovrinčevića za župana Osječko-baranjske županije

# PREDSJEDNIK REPUBLIKE HRVATSKE

Na osnovi članka 32. stavak 3. Zakona o lokalnoj upravi i samoupravi
(ŻNarodne novineŽ borj 90/92., 94/93. i 117/93.), donosim

## ODLUKU

kojom na prijedlog Vlade Republike Hrvatske od dana 9. srpnja 1998.,
potvrđujem izbor SREĆKA LOVRINČEVIĆA za župana Osječko-baranjske županije.

Broj: 081-98-1424/1

Zagreb, 10. srpnja 1998.

Predsjednik
Republike Hrvatske
dr. Franjo Tuđman, v. r.

Odluka, NN 97/1998-1338
## Rješenje o imenovanju povjerenika Vlade Republike Hrvatske za Dubrovačko-neretvansku županiju

### NN 97/1998 (17.7.1998.), Rješenje o imenovanju povjerenika Vlade Republike Hrvatske za Dubrovačko-neretvansku županiju

# **VLADA REPUBLIKE HRVATSKE**

Na temelju članka 82. stavka 1. Zakona o lokalnoj samoupravi i upravi
("Narodne novine", br. 90/92, 94/93 i 117/93) te članaka 17b. i 23. stavka
4. Zakona o Vladi Republike Hrvatske ("Narodne novine", br. 41/90, 8/91,
14/91, 53A/91, 9/92, 55/92 i 29/94), Vlada Republike Hrvatske je na sjednici
održanoj 16. srpnja 1998. godine, donijela

## **RJEŠENJE**

### **O IMENOVANJU POVJERENIKA VLADE REPUBLIKE HRVATSKE ZA DUBROVAČKO- -NERETVANSKU ŽUPANIJU**

1. Imenuje se Luka Šiljeg povjerenikom Vlade Republike Hrvatske za Dubrovačko-neretvansku
županiju.

2. Povjerenik Vlade Republike Hrvatske će, sukladno odredbi članka 17c.
Zakona o Vladi Republike Hrvatske, preuzeti ovlasti tijela koja prestaju
djelovati njegovim imenovanjem i to ovlasti predstavničkog tijela i predsjednika
poglavarstva.

3. Povjerenik Vlade Republike Hrvatske dužan je početi obnašati dužnost
danom objave ovog Rješenja.

4. Povjerenik Vlade Republike Hrvatske za svoj rad odgovara Vladi Republike
Hrvatske i Ministarstvu uprave.

5. Povjerenik Vlade podnosi izvješće o svom radu Vladi Republike Hrvatske
putem Ministarstva uprave.

6. Ovo Rješenje objavit će se u "Narodnim novinama".

Klasa: 015-01/98-01/03
Urbroj: 5030107-98-2
Zagreb, 16. srpnja 1998.

Predsjednik **mr. Zlatko Mateša,** v. r.

Rješenje, NN 97/1998-1339
## Ispravak Pravilnika o izmjenama i dopunama Pravilnika o ortopedskim i drugim pomagalima

### NN 97/1998 (17.7.1998.), Ispravak Pravilnika o izmjenama i dopunama Pravilnika o ortopedskim i drugim pomagalima

Nakon izvršenog uspoređivanja s izvornim tekstom utvrđena je pogreška
u Pravilniku o izmjenama i dopunama Pravilnika o ortopedskim i drugim pomagalima
objavljenom u ŻNarodnim novinamaŽ broj 92 od 7. srpnja 1998. godine, te
se daje

## ISPRAVAK

### PRAVILNIKA O IZMJENAMA I DOPUNAMA PRAVILNIKA O ORTOPEDSKIM I DRUGIM POMAGALIMA

U članku 17. u Popisu ortopedskih i drugih pomagala pod šifrom B - OČNA
I TIFLOTEHNIČKA POMAGALA od rednog broja 374. do 469. vrijednosti pomagala
navedene u stupcu 13. zamjenjuju se s vrijednostima pomagala iz stupca
12.

Klasa: 025-04/98-01/74

Urbroj: 338-01-04-98-2

Zagreb, 13. srpnja 1998.

Predsjednik Upravnog vijeća
Hrvatskog zavoda za zdravstveno osiguranje
prim. dr. sc. Mate Ljubičić, v. r.

Pravilnik, NN 97/1998-1346